Viborger Samler, 1842-12-31
Fra Sønderborg er der den 17de d. M. bleven indsendt en med 109 anseete Jndvaaneres Underskrifter, forsynet Adresse til den Deputerede H. P. Lorenzen, saalydende: Undertegnede ere underrettede om, hvad der nylig er forefaldet i Stændersalen, og med dyb Bedrøvelse have vi erfaret, paa hvilken Maade De er bleven behandlet af Forsamlingens Majoritet. Hvad deres Fremgangsmaade angaaer, saa føle vi os forpligtede til at tilkjendegive Dem vor Tilfredshed med samme, idet saavel Dansk som Tydsk efter Ret og billighed maa være tilladt i en Forsamling af Mænd, der repræsentere et Land, som vort Hertugdømme, Slesvig. De har i enhver Henseende stræbt at opfylde Deres Forpligtelser mod Fædrelandet, og kun tvungen af Modpartiet, ført Kampen for vor Nationalitet i Fælledskab med Deres drave og ligesindede Medcolleger. De have, høistærede Hr. Lorenzen, handlet Ret i, med al Kraft at have bekæmpet de forkeerte slesvig-holsteenske Anskuelser; thi af en Søndersplittelse af vort lille Fædreland saaledes som samme fortiden er og bestaaer og garanteres af hele den civiliserede Verden, kan aldrig fremkomme noget Godt. Kun ved Eenhed og Sammenhold saavelsom ved mulig constitutionelle Garantier vil vor Stat kunne hæve sig til Held og Velsignelse for sine Jndvaanere. At De fuldkommen deler med os denne vor Anskuelse, vide vi, og leve vi i det Haab at De, Herr Lorenzen, med Deres trofaste Medkæmpere, stedse holde fast ved denne politiske Tro. Til Slutning modtage De, høistærede Herr Lorenzen, Forsikkringen om vor uforandrede Tillid og vor oprigtige Høiagtelse? J modsat Aand af denne Adresse er en Skrivelse, undertegnet af 77 Jndvaanere i Sønderborg, indsendt til den slesvigske Stænderforsamling, hvori de erklære, at de ikke have opfordret deres Deputerede til at tale Dansk. - Hr. H. P. Lorenzen er i Tirsdags ankommen til Kjøbenhavn. (Berl. Td.) Fra ingen slesvigsk By (hedder det i Khvnsp.)er der indkommet saa mange og saa ramme slesvig-holsteenske Petitioner som fra det danske Tønder, fra ingen slesvisk By er der sendt en saa ægte Slesvig=Holstener, som fra det nordslesvigske Tønder, hvis Deputerede Beseler er. Stænderpræsidenten, Etats, Falck, udbragte derfor en Skaal "for Byen Tønder. "Alle Tosterne ved de Festiviteter som i den senere Tid have fundet Sted i Slesvig, bære Vidne om (hedder det endvidere i Khousp.), at Ordførerne for det slesvig-holsteenske Parti ogsaa udenfor Stændersalen vide, hvad de ville, arbeide med ufravendte Blik fremad mod det Maal, de have stillet sig Noget som vi Danske derimod ikke gjøre. "Jngen Particularisme, men derimod samdrægtig Stræben" er Stænderpræsidenten, Etatsr. Falcks politiske Valgsprog, og derpaa tømmer han, Slesvig=Holsteens første og største Statslærde, sit Glas, efter at han forud har udbragt en Togst: for "Slesvig=Holsteens retlige Bestaaen." Det er værd at lægge Mærke til alle de Midler, hvoraf det slesvig-holsteenske Parti betjener sig for at gjennemføre dets Plan. Allens Haandbog i Fædrelandets Historie, anden Udgave i Fortalen, giver et nyt Bidrag. Hr. Etatsraad Falck, Præsident i den slesvigske Stænderforsamling, der har besørget en Oversættelse af første Udgave, har saaledes gjort saadanne Udeladelser, at hele Fremstillingen af Forandringen af Forholdet mellem Slesvig og Danmark har faaet en ny Skikkelse ved Udeladelse af høist væsentlige Punkter." Forfatteren har af denne Grund seet sig foranlediget til selv at besørge anden Udgave oversat. (Hors. Av.)¬